Hoztunk nektek valamit.
Ti láthatjátok először
a Fekete Párduc 2 előzetesét.
Te jó ég!
A FEKETE PÁRDUC FORGATÁSÁN (2017)
Mit csinálsz?
AZ AMERIKA KAPITÁNY: POLGÁRHÁBORÚ FORGATÁSÁN (2015)
-Kíváncsi voltam. -Nem, csak semmi…
Nem nézünk be a kulisszák mögé!
Nincs semmi. Mindent elrontasz.
Chad már nincs velünk fizikailag.
A VÉGTELEN HÁBORÚ FORGATÁSÁN (2017)
De a szelleme, a szenvedélye, a zsenialitása, a büszkesége, a kultúrája
és a hatása erre az iparágra
örökké érezhető lesz.
Itt állok előttetek,
és esküszöm, érzem magamon a kezét.
ASSEMBLED: FEKETE PÁRDUC 2. WERKFILM
Felvétel!
Jól van.
Rengeteg gyász és fájdalom van ebben a filmben,
amit átérzünk, mert sajnos a valóságból ered.
Chadnek köszönhető, hogy megértettük,
mit jelent valóban megmutatni egy ilyen világot.
Neki és John Kaninak,
aki az apját játszotta, és aki híres dél-afrikai színész.
Az Amerika Kapitány forgatása alatt találkoztak,
és azt mondták: "Használjuk a xhosza nyelvet, itt és most!"
Ezt ők döntötték el.
Azt mondták: "Használjuk ezt a gyönyörű
"és sajátos afrikai nyelvet, és legyen ez a vakandai nyelv!"
Örülök, apám.
Köszönöm.
Ezzel alapozták meg Vakanda világát.
FEKETE PÁRDUC (2018)
Az első Fekete Párduc filmben
ünnepeltük Afrikát, nem pedig kizsákmányoltuk.
Pedig inkább ahhoz vagyunk szokva.
Megadtuk az elismerést azoknak, akiknek járt,
és az emberek örültek, hogy önmagukat láthatták.
Ünnepelték a kultúrát és az etnikai hovatartozást.
Emlékeztetőül szolgált, hogy nagyon gazdag a történelmünk.
-Felség! -Állj le!
Az első film forgatása alatt
nem csak színészek és kollégák voltunk.
Tényleg barátokká váltunk.
Az egész stáb.
Nagyon közel kerültünk egymáshoz,
és mindannyiunk számára hatalmas veszteség volt Chadwick halála.
-Folytatnod kell a munkát. -Jó ég!
-Rossz hírem van: folytatnod kell. -Egek!
RYAN COOGLER TÁRSÍRÓ / RENDEZŐ
Öregem!
Egy ilyen veszteséget nem lehet feldolgozni.
Azt hiszem, csak megtanultunk együtt élni vele.
Rájöttem, hogy milyen kiváltságos és szerencsés vagyok,
hogy együtt dolgozhattam Chadwickkel még a halála előtt.
Egyszer azt írta,
megtiszteltetés volt számára ez a szerep.
Meghatott, hogy fontos volt számára az együtt töltött idő,
mert nekem is az volt.
Úgy éreztem: "Folytatnunk kell.
"Folytatnunk kell valahogy azokkal, akik olyan fontosak voltak a számára."
Úgy érzem…
Igen, azt hiszem, úgy gondolom…
Igen.
Gyakorlatban nem használunk égési technológiát.
-Igen. -Csak megérted.
Érdekes gyakorlat volt a számomra,
mert már forgattam folytatást korábban.
Elkészítettem a Creedet,
ami spirituális és valódi folytatása volt
a Rocky-filmeknek.
De saját filmemhez még nem készítettem folytatást.
Ha a fejükön marad,
csak egy forgás erejéig, az elég lesz.
Megtartja őket…
-Fókuszál, csak nem olyan gyorsan. -Igen.
Talán fele olyan gyorsan.
Az egyik kérdés, amit feltettünk magunknak
még az ötletelési fázis elején, az volt,
hogy milyen egy Fekete Párduc-film.
Tudjuk, hogy mi a Fekete Párduc,
de mitől lesz Fekete Párduc-film?
Ha forgatnánk még egyet, hogy illene a világba?
Miről ismerné fel a közönség?
Siratjuk volt királyunkat.
De azért egy pillanatig se higgyék, hogy a vakandaiak már nem képesek
megvédeni az erőforrásaikat.
Ennyi! Szép volt!
-Ennyi! -Figyelnétek egy kicsit?
Igenis.
Szeretném megköszönni mindenkinek az ördögien jó első napot.
Gyönyörű jelenet volt.
Sokat jelent, hogy újra dolgozhatok.
Főleg ezen a filmen.
Tisztelegnünk kell kedves barátunk és kollégánk előtt.
Egy művésztárs előtt.
Szerintem ez csodálatos kezdés volt.
Szeretném megköszönni nektek a mai napot,
és előre is köszönöm a hátralévő 90 valahány napot.
Hatalmas köszönet mindenkinek!
Nagyon erős témákkal foglalkozunk.
Megjelenik a család témája,
a védeni akarásé, a szereteté, a törődésé.
És ez mind egy filmben. Csodálatos volt mindezt felfedezni,
mert az elmúlt évek után
sokakat érdekelnek ezek a témák.
Rengeteg a veszteség.
Ezzel a filmmel megmutathatjuk az embereknek,
hogy ugyanazt érezzük, mint ők,
hasonlók vagyunk, és átérezzük a helyzetüket.
Remélhetőleg ezzel lehetőséget adunk az embereknek,
hogy kifejezzék az érzéseiket, és megbékéljenek velük,
úgyhogy sok minden történik ebben a filmben.
Tényleg gyönyörű.
Számomra Vakanda az otthon jelképe.
A valahova tartozás jelképe.
A közösség jelképe.
FEKETE PÁRDUC (2018)
Megtestesíti a közösséget,
és azt, ahogy egymásba kapaszkodva előre haladunk.
És most, a második filmben kitágítottuk
Vakanda világát, ami jó móka volt.
Mi, akik vakandaiak vagyunk,
megtudtuk, hogy: "Szóval ez a környék így néz ki, király!"
Jobban megismerhettük ezt a hihetetlen országot.
Hatalmasak a díszletek.
Izgatottan vártam, hogy mindent megépíthessek.
Felépítettük Kis Folyóvárost…
HANNAH BEACHLER GYÁRTÁSTERVEZŐ
…amit legutóbb nem láttunk.
Ez a folyótörzs otthona, akiknek a zöld a színük.
Ezt be akartuk hozni,
de játszani akartunk más szép színekkel is,
amik megjelenhetnek a textileken.
VAKANDA ELŐVIZUALIZÁCIÓ
Úgyhogy ezúttal nagyon változatos a színhasználat,
ami miatt nagyon izgatott vagyok.
Többet látunk a fővárosunkból is, az Aranyvárosból.
Úgy kell elképzelni, mint Manhattant,
ahol a különböző körzetek mind egy helyen gyűlnek össze.
KONCEPCIÓS RAJZ
Rengeteg különböző törzs él
az Aranyvárosban, mert az a főváros.
Az egyetlen törzs, ami nem található meg ott, az a jabari.
Ők elkülönülnek Vakanda többi részétől.
KONCEPCIÓS RAJZ
Ők a déli hófödte hegycsúcsokon élnek.
FEKETE PÁRDUC (2018)
Az Északi Háromszög az a hely, ahol Bashenga letette a kardját.
Az a legrégebbi hely egész Vakandában, a fővárost is beleértve.
VAKANDA ELŐVIZUALIZÁCIÓ
Okoye is ott él.
Nagyon sok dizájnt Danai Gurira ihlette,
Okoye csodálatos megszemélyesítője.
Ő maga zimbabwei,
és a sona népből származik.
Okoye ott érzi magát leginkább otthon a hagyományok miatt,
és azért, amit képvisel.
Tátva maradt a szám a különböző kultúrák
megjelenítésétől, a sajátom is köztük volt.
Egy olyan országban nőttem fel,
ami nem sokkal korábban még gyarmat volt.
VAKANDA ELŐVIZUALIZÁCIÓ
Ahhoz, hogy megértsem egy Vakanda szerű ország létezését,
meg kellett értenem, milyen különleges.
Egy olyan ország, ami felveti a kérdést:
"Milyen lenne a kontinensünk, ha nem gyarmatosítják?"
Vakanda önmagában egy olyan koncepció…
RUTH CARTER JELMEZTERVEZŐ
…amihez vissza akartunk térni, hogy továbbfejlesszük.
Fejlettebb technológiákat láthatunk, új páncélt.
Amikor végre megjelenik ez a jelmez, az Éjféli Angyal,
látható, hogy a képregények ihlették.
A képregényben az Éjféli Angyalok színei a kék árnyalatai.
A dizájn ötlete egyenesen a képregényekből jött,
és kapcsolódik a színészhez és a történethez is.
Ruth minden lehetőséget kimerít,
ha kutatásról van szó,
vagy ha a más művészekkel való kapcsolatfelvételről a világ más tájairól,
hogy felépítse Vakanda világát.
Ahogy belépünk a raktárba…
hihetetlen látvány az a több sornyi fogas
meg az a rengeteg asztal tele ékszerekkel, szövetekkel
és jelmezekkel, amiket Afrikából meg a világ többi tájáról szerzett.
Egyszerűen csodálatos.
A népem soha nem volt hajlandó
vibrániummal kereskedni, ehhez szigorúan ragaszkodtunk.
Nem azért, mert a vibránium annyira veszélyes lehet.
Hanem azért, mert maguk lehetnek annyira veszélyesek.
Sokkal jobban értem, ki vagyok, amikor felveszem a jelmezeket.
A hímzések, az ékszerek a szövetben,
a köpenyek, a fejdíszek,
minden szempontból túltett magán.
Fejedelminek éreztem magam minden egyes jelmezemben.
Ruth Carter mindenkinek könnyt csalt a szemébe
a gyönyörű jelmezekkel.
Mindig mondom, hogy Ryan a legokosabb férfi,
amiért nőkkel veszi körül magát.
Nők az osztályvezetők,
és minden nőből, aki szerepel a filmben, árad egyfajta erő,
amit ritkán látni, megvan bennük a profizmus.
Ki kellett dolgoznunk egy új katonai frakciót,
amit nem láttunk az első filmben, a haditengerészetet.
Mindenekelőtt a színekkel akartam mesélni.
Tudjuk, hogy a folyótörzs színe a zöld.
Úgyhogy a zöld színnel kezdtünk.
Össze lehet kombinálni a zöld különböző árnyalatait úgy,
hogy nagyon jól mutassanak együtt.
És kellett hozzá valami utalás a törzsiségre is.
Szerettük volna érzékeltetni, hogy vakandai előkelőségek,
úgyhogy az aranyat és az ezüstöt használtuk kiemelőszínként.
Nekik is van sapkájuk, mint minden vakandai katonai frakciónak,
de az övéké eltérő, egyedi.
Ugye ez nem része a rituálénak?
Nem.
Már akkor beszéltünk róla, hogy Namor…
JOE ROBERT COLE FORGATÓKÖNYVÍRÓ
…szerepelni fog a folytatásban, amikor az első részt írtuk.
Mindig is ott volt a fejemben.
A képregényekben a két világ rivalizál egymással.
Namor és az atlantisziak
a legrégebbi Marvel-karakterek közé tartoznak.
Namor volt az első szuperhősök egyike.
Ahhoz, hogy bemutassuk őt az MFU-ban,
szükség volt valamire, ami a valósághoz kötötte,
és ami olyan kézzelfogható, amilyennek remélhetőleg Vakanda világa is érződik.
Amikor arról beszéltünk Ryannel, hogyan kellene életre kelteni a karaktert,
az egyik érdekes ötlet az volt,
hogy vizsgáljuk a mezo-amerikai kultúrán keresztül.
Már az előkészületek alatt tudtuk,
hogy a vakandaiak kapcsolatba lépnek egy másik hellyel.
Mezo-Amerika foglalkoztatott.
És ahogy kutakodtam,
nyilvánvalóvá vált, hogy a Yucatán-félsziget népe
logikus választás lenne.
Láttunk képeket, amiken kék festékkel ábrázolták magukat,
és a képregények alapján ezt a színt szerettük volna a filmhez,
és minél többet kutattunk, annál biztosabbak lettünk a dologban.
Itt szoktuk előkészíteni a talokaniakat.
A kopoltyúkat digitálisan terveztük…
JOEL HARLOW A SMINKOSZTÁLY VEZETŐJE
…megformáztuk őket, majd elkészítettük az öntőformát.
Aztán többet is legyártottunk belőle, hogy minél többet tudjunk készíteni.
A víz alatt is használjuk őket, ezért strapabírónak kell lenniük.
LEONARD MACDONALD SMINKES
Most jöhet a testfestés. Az egész testét befestik kékre.
Aztán visszajön hozzám, én pedig befejezem.
Utána mehet a fodrászhoz és a jelmezért.
Mindegyik harcosnak van egy saját hala vagy emlőse, ami meghatározza a kinézetét.
Attumáé a pörölycápa.
Némelyik harcos jelmezén vannak
kagylók, kövek, bálnabőr vagy halbőr.
Hagyományos maja fülbevalóik vannak.
A jelmezek tényleg olyan érzést keltenek,
mint amiken hosszú ideig dolgoztak.
Amikor az első filmet forgattuk, a legnagyobb tisztelettel bántunk
a kultúrákkal, amelyekből merítettünk, és a közönséggel.
Hasonlóképp akartunk eljárni
az új film kultúráival szemben is.
Az első rész nagy hatással volt ránk.
Mindenki tud azonosulni a történetével.
Szenvedünk a rasszizmustól és a társadalom rákfenéitől.
A Fekete Párduc azt üzente: "Te jó ég, nincs velünk semmi baj."
Nem vagyunk rosszak, nem vagyunk selejtesek.
Fontos volt ez az üzenet, és most rajtunk a sor.
A maják…
Rengeteg rejtély övezi a civilizációjukat.
Felvétel!
Egy termékeny terület, ami felfedezésre vár.
Ott vannak például a rajzaik vagy a fejlett mezőgazdaságuk.
Meg az a rengeteg dolog, amit elértek.
Tökéletes paletta volt a számunkra, amiben elmerülhettünk.
Namorral kapcsolatban már az elején tudtuk,
hogy ki kell találnunk, honnan kapta a nevét.
A képregényben egyszerű volt rá a magyarázat.
A CSALÁD TÖRTÉNETE
Fogták a "Roman", vagyis "római" szót, és megfordították.
Ez a mi esetünkben nem volt járható út.
Arra gondoltam, hogy valaki mondott neki valamit spanyolul,
és mondhatni megátkozta.
És így kapta a nevét.
Kié a fiú?
Kezdhetjük, három, kettő, egy.
Az egyik munkatárs kitalálta a sin amort, ami azt jelenti, "szeretet nélküli."
Lőjetek!
Tűz!
Az ellenségei hívták így. Ez lett a neve eredete.
Te egy démon vagy.
Szeretet nélküli gyermek.
A szeretet nélküli gyermek.
Namor jelmezei tükrözik a hagyományokat, amiket tisztel,
és azokhoz is sok kutatást végeztünk.
A vállvértjét és a koronát, amit a trónon visel,
a poszt-jukaték maja kultúra ihlette.
A kígyót formáló fejdíszhez tengeri moszatot
és hasonlókat használtunk, a köpenyét pedig kézzel szőttük.
De megőriztük olyannak, amilyen a képregényekben volt.
Namor esetében…
JOEL HARLOW A SMINKOSZTÁLY VEZETŐJE
…amin nekem sminkesként dolgoznom kellett, az a füle volt.
Elkészítettem belőlük párat,
és kapott orrsövény-piercinget is.
Volt fülbevalója is, amit a jelmezesek intéztek.
Igazából elég könnyű volt eldönteni, hogy nézzen ki a színészünk.
Olyan mértékben megtestesíti azt, amit Namorról olvastam,
hogy nem akartam eltakarni műszemöldökökkel meg ilyesmikkel.
A szemöldöke pont jó ahhoz, hogy kicsit hegyesebbé tegyem,
és remek füle van a műfülekhez,
ami áldás volt. Amolyan ráadás.
A halember!
Tenochban az a nagyszerű,
ami szerintem minden nagy színészben: hogy szeret játszani.
Nyitottan áll minden jelenethez,
és hajlandó játszani és kipróbálni dolgokat.
Felvétel!
Megvan benne a komolyság, ami a karakterben is,
de ugyanakkor gyengéd és kedves is tud lenni,
ami remek dinamikához vezet.
Egy álom, hogy része lehetek ennek a világnak, amiben ilyen sok a tisztelet.
-Ennyi! -Remek. Szép munka!
Sosem hittem volna, hogy én fogom játszani ezt a karaktert.
Engem vesznek körül a legjobb szövetségesek, köztük Mabel.
Csodálatos élmény volt. Tanulnom kellett majául a filmhez.
Mert Namora csak majául beszél a filmben.
Érdekes kihívás volt. Nagyon nehéz.
Nehéz volt, de sok időnk volt,
hónapokat töltöttünk a tanárunkkal,
hogy gyakoroljuk a kiejtést és megjegyezzük a szövegünket.
De az igazi kihívás a forgatás volt,
mert Ryannek néha át kellett írnia a szöveget,
ami nem volt egyszerű,
mert helyben kellett megtanulni egy új mondatot.
Hatalmas teljesítmény volt a számunkra,
amikor a forgatáson megtanultunk egy új maja szót.
Fel, Talokan!
Ha megfigyeljük Talokant,
a templomokból merítettünk inspirációt.
Együtt dolgoztunk egy régésszel,
aki maja nyelven írt könyveket, és rengeteget segített,
hogy a történelmük szempontjából hogyan jussunk el oda, ahol lennünk kell.
De közben észben kellett tartani,
hogy Namor nem élt abban a korban.
Nem élt a maja civilizáció virágkorában,
mert azután született, hogy a víz alá költöztek.
Úgyhogy minden emlékeken alapul.
Úgyhogy ezért olyan bizonytalan egy kicsit minden,
mert arra emlékszik, amit mondtak neki,
és amit látott, mielőtt minden romba dőlt volna.
Ez van az El Castillo alatt.
-Értem. -Ami K'uk'ulkan.
Hogy modelleztétek…
-A sztalaktitok vannak fent? -Fent.
-És a sztalagmitok lent. -Igen.
Mindkét díszlet több mint 700-ból áll.
-Jézusom! -Mindegyiket kézzel faragták
úgy három hét alatt.
-Csodálatos! -És ez itt…
a vendégkörlet cenotéja.
Azokat is kézzel faragták.
-A nagy… -Hat hétbe telt,
amíg kifaragták a háromméteres sztéléket.
Az arcokat pedig Tenoch arcáról mintázták.
-Hűha! -Igen.
Aztán itt van ez.
Minden Tulumból van.
Igen, ez itt…
Ez a kedvencem.
Az én kedvencem is,
-a párduc és Namor. -Igen.
Bonampaki stílusban.
Az emberek nagyon barnák.
Ami fantasztikus.
Egészen hihetetlen.
-Milyen részletes minden! -Igen.
Hát ez őrület! Hogy ültették ezt a sok növényt?
Valódi földbe ültették?
Igen, az egész…
-Ezek élő növények? -Igen.
Az egész díszlet földre épült.
Letakartuk a talajtakarókat, és aztán jöttek a sziklák.
Mélyebb, mint bármelyik másik medence,
hogy lemerülhessenek.
Kezdhetjük, öt, négy, három, kettő, egy.
A színészek elmerülnek.
Ott akarok forgatni, ahol a történet megkívánja.
Volt egy idézet arról, hogy milyen keveset tudunk az óceán mélyéről.
Minél mélyebbre megyünk, annál idegenebbnek tűnnek a dolgok.
Sokat beszéltünk arról, hogy ez a film
olyan, mintha egy kapcsolatfelvételről szólna.
Úgy beszéltünk Namorról, mintha
egyfajta űrlény lenne az óceán mélyén, aki a távoli űrből érkezett.
Minden kész. Három, kettő, egy, felvétel!
Ezen a ponton már a film meghatározó részeivé váltak
a kézzelfogható víz alatti jelenetek.
Három, kettő, egy, fordulás!
Olyan valósághűnek kellett lenniük, amilyenek csak lehettek.
Helló!
És felemelkedés!
Logikusabbnak tűnt, amikor megváltozott valamiért az ütemtervünk.
Rájöttünk, hogy nem lesz időnk
számítógéppel megoldani a vízi jeleneteket,
úgyhogy jobb lenne a víz alatt forgatni.
AUTUMN DURALD ARKAPAW OPERATŐR
Én szeretek mindent kamerával megoldani.
Minden a világításon múlik.
Sok mindent kellett figyelembe vennünk, mert
ez a város…
TALOKAN FŐVÁROSA
…olyan mélyen van, hogy nem éri semmi fény.
Ahhoz vagyunk szokva, hogy azokban a jelenetekben,
amikben víz alatti világok láthatók, meg emberek a víz alatt lélegeznek,
túl sok a fény, és ettől kicsit művinek tűnnek.
Mintha nem a víz alatt lennének.
Úgyhogy a mi medencéinkbe
-csak nagyon kevés fény szűrődött be. -Jól van.
Kamera, kész.
Ezen múlik a hihetőség a víz alatti jelenetek esetében.
Ez a gyenge, környezeti fény valódinak tűnik.
Nem túl feltűnő, nem tükröződik.
Mehet!
CHRIS DENISON KASZKADŐR-SZAKÉRTŐ
A víz alatt minden ellenünk van.
A biztonság, az idő és a kommunikáció is.
A szárazföldön is nehéz a filmforgatás,
de a víz alatt
a nehézségi tényező százszorosára nő.
Szuper, és mehet!
Az egyik problémánk az volt, hogy a színészek nem szívesen úsztak.
Öt másodperc, és felvétel!
Felvétel!
Problémát okozott.
Ryan felhívott, és megkérdezte: "Tish, tudsz úszni?"
Én meg azt mondtam: "Uram, én a laborban vagyok.
"Mi mást akar még tőlem, jöjjek ki a laborból?"
Gyorsan meg kellett tanulnom úszni,
és mindenki az egyik sarokban tanult úszni.
Kiskorom óta
tudtam úszni egy közepes szinten.
Úgy úsztam, mint egy kutya.
Nem úgy, ahogy azt az ember fel akarná venni.
Meg kellett barátkoznom a vízzel.
Észnél kell lenned, amikor vízzel van dolgod.
Harminc másodperc.
Öt kilélegzés.
Nem lehetsz lámpalázas.
Három, kettő, egy.
Alámerülés!
Nem engedheted meg, hogy izgulj.
Nem kapkodhatsz.
Le kell lassítanod, és koncentrálnod kell.
Ez a színészet szempontjából is egy nagyon jó lecke volt.
-Remekül néz ki. -Igen.
Jól van. Azt mondtam…
-Ahogy jönnek… -Igen, egyetértek.
Jól néz ki.
A filmben senkit sem látunk búvárfelszerelésben.
A többség szabadon merül.
Tenoch és Mabel karakterének
nemcsak kompetensnek kell tűnnie, otthonosan is kell mozognia.
Mint akik a víz alatt születtek.
El kell jutniuk oda,
hogy úgy tartsák vissza a lélegzetüket,
hogy közben ne arra koncentráljanak,
hanem a színészkedésre.
Hogy jelen legyenek.
A szabadtüdős merülés olyan fantasztikus és békés.
Amikor a medencében vagy, minden csendes.
Olyan, mint az aktív meditáció, és akár öt percig is kibírom levegő nélkül.
Az a rekordom.
Hat és fél perc.
Mabel az eddigi legjobb szabadmerülős tanítványom,
és sok embert tanítottam már.
Akár a tíz percet is elérhette volna, ha lett volna még egy hetünk.
Az az érdekes Namorban és a talokaniakban,
hogy lényegében vízi szuperkatonák,
és ezért úgy mozognak a vízben,
ahogy az emberi test képtelen lenne.
Vegyítenünk kellett egymással
azt, amit a víz alatt forgattunk…
Ennyi!
…és amit a vízen kívül forgattunk.
Erősebbek és gyorsabb úszók, mint bármelyik ember a bolygón.
Úgyhogy sokat kellett gondolkoznunk azon,
hogyan tér el a vakandaiak mozgása a vízben,
és a talokaniaké.
Folyamatosan matematikai és geometriai számításokat végzünk,
hogy a két eltérő csoport eltérően mozogjon.
De megvan a logikája annak, hogyan mozog mindenki.
Amikor vízen kívül forgattunk,
próbáltuk szem előtt tartani, hogy viselkedik a fény a medencében.
Mivel sok víz alatti jelenetet előbb vettünk fel, volt referenciánk.
Úgy próbáltuk realisztikusabbá tenni, hogy gondoskodtunk róla,
hogy betartjuk a fényre vonatkozó tudományos szabályokat,
amik a víz alatti forgatásnál érvényesülnek.
Szeretnéd, ha közelítenénk egy kicsit?
Igen.
-Lépjenek ki… -Rendben.
A forgatás során az egyik legnagyobb problémát az exoruhák jelentették.
Testre ölthető tengeralattjárók karokkal és lábakkal.
Víz alatti munkálatokhoz használják őket.
Mindegyik ruha úgy másfél millió dollárba kerül.
Nem is tudják, hogy víz alatt forgattunk velük.
Azok valódi ruhák voltak.
Hihetetlen tanulási lehetőség volt, hogy használhattuk őket a medencében.
De hatalmas kihívást is jelentett.
Próbáljunk meg mögé látni a vibrániumkeresőn át!
Egyik napról a másikra kellett szakértőkké válnunk.
Azt hittük, a legrosszabb, ami történhet, hogy kilyukad,
mire azt mondták: "Nem, a legijesztőbb, ha tűz üt ki a ruhában."
Az elég ijesztő.
Azt nem akarnánk.
Ezért, mint minden kaszkadőrmutatványhoz,
a ruhákhoz is kellett egy biztonsági terv.
De a végeredmény fenomenális lett.
Ez a gyakorlati filmforgatás legjava,
amit a számítógépes effektek korában nagyon király látni.
Alex, kész vagy?
Jól van, kezdjük! Mehet?
És felvétel!
-Jól vagy? -Elmozdítottam a fejem.
Nem fogok hazudni, féltem.
Évekig néztem Danait a tévében.
A The Walking Deadben.
Amikor találkoztunk, azt mondtam:
"Szia, nagyon örülök, Alex vagyok."
Nagyszerű ember.
Vele dolgoztam együtt a legtöbbet.
És ő a legcsodálatosabb ember
olyan értelemben, hogy… Most szereplek először az MFU-ban,
egy ilyen nagyszabású filmben, és a harcjelenet a hídon…
Libabőrös lettem.
Amikor először megnéztem a videót,
amit a kaszkadőrök összedobtak a harcunkhoz, megijedtem.
Azt gondoltam: "Öregem, de jól nézek ki!"
Miért bénázzam el?
Úgyhogy rengeteget edzettünk sok héten át, és nagyon hosszadalmasan.
Az elején úgy éreztem, mintha két bal lábam lenne.
Nem tudtam olyan jól mozogni, mint ők, de idővel
belejöttem.
Elkezdtem táncolni, ahogy ők mondják.
Nagyon fontos volt…
AARON TONEY HARCKOORDINÁTOR
…hogy kihangsúlyozzuk, mire képes Danai Okoyeként.
Fontos, hogy megmutassuk, hogy ő az.
Bármikor hívhatnánk dublőrt, az nem… Az könnyű.
Danai rengeteget készült.
És a színészek mások, mint az átlag kaszkadőrök,
mert a kaszkadőrök biztos, hogy megpróbálnak…
nem mindegyik, de a többség megpróbál mindent
minél nyersebben megvalósítani,
míg egy színész az érzelmekre is gondol.
-Ennyi! -Ennyi!
Vegyük fel még egyszer!
Újra!
Nem gondolod, hogy a kamera mellett kéne lennie,
-hogy gyorsabban bejöhessek? -De.
Nagyobb a súlya jelenetnek, és amikor ez átjön a filmből,
az igazán különleges.
Okoye úgy gondolja, hogy nincs senki, aki harcban
jobb lehetne nála.
Nem számít, mekkora az ellenfél,
vagy hogy milyen az izomzata.
Túl jó vagyok ahhoz, hogy legyőzzetek ti,
akik most száltatok le egy gyilkos bálna hátáról.
Aranyos volt, de most hadd lássak munkához!
Ő így gondolkozik.
Ha még egy lépést tesztek,
végetek van!
Azt akartam, hogy Attuma mindenki másnál
nagyobb legyen fizikailag, hogy félelmet keltő legyen a mérete.
Úgyhogy rengeteget edzettem és ettem.
Szinte tíz másodpercenként ettem.
Napi szinten 6000 kalóriát fogyasztottam,
és felszedtem 13 kilót.
Azt látják, hogy Attuma nagy, ijesztő, de gyors.
Danai más lesz.
Alaposan el kell terveznie, hogy fog támadni,
mert az ellenfele rendkívül erős.
Úgyhogy látni fogják, ahogy tervez.
Látni fogják, ahogy…
Ritkán izzasztják meg,
de itt látható lesz egy kicsit a sebezhetősége.
Sosem volt még ilyen ellenféllel dolga.
Ami már az elejétől kezdve vonzott Okoyéban,
az az volt, hogy Ryannek konkrét elképzelése volt róla, hogy milyen.
És aztán valami ilyesmit csinálsz.
És az elképzelés, hogy ő egy tábornok,
a Dora Milaje koncepciója
és a hagyománytisztelet, ami megjelenik benne,
ez mind segített abban, hogy jobban megértsem őt.
Szenvedélyes volt a kapcsolata az országával.
Egy olyan nő, aki tényleg élvezi az életét.
Mindennél jobban szeret vakandai lenni.
És amikor azt mondják neki, hogy nem lehet többé katona,
ami mindig is volt, csak ahhoz ért,
akkor egy sötét útra küldik.
De ezt az utat kell bejárnia.
Mindig is azt hitte, hogy az életét fogja adni Vakandáért
az egyenruhájában.
De kicsoda akkor, ha megfosztják tőle.
Erre kell rájönnie,
és végül Éjféli Angyalként megtalálja a választ.
Izgatott vagyok a kultúrák miatt, amiket ünnepel a film.
Izgatott vagyok az új karakterek miatt, akiket behozunk a világba.
Különösen amiatt, ahogy Dominique életre kelti
Riri karakterét, ami gyönyörű, mert…
Riri Afrikában van,
és ő T'Challa döntésének a tükröződése.
Ő az eredménye annak, hogy T'Challa azt mondta…
FEKETE PÁRDUC (2018)
…megnyitjuk a határainkat, és segítünk.
Meg kell találnunk a módját,
hogyan viseljük gondját egymásnak.
Mintha a világ egyesülne egyetlen törzsben.
Amikor az első filmet forgattuk,
az egyik téma, ami gyakran szóba került,
az volt, hogy igen, Vakanda rendkívül afrikai,
de ami a gondolkozásmódjukat illeti…
VAKANDA
…abból kifolyólag, hogy a világ legjobbjai,
csak magukkal törődnek.
És bizonyos értelemben ez Amerikát tükrözi.
Azt hiszem, az összes tagállam egyetért velem,
amikor azt mondom, rettentően csalódott vagyok, hogy Vakanda…
A mi narratívánk szerint Vakanda ilyen.
Riri az, aki megnyitja Vakandát
a számunkra, hogy átérezzük mások helyzetét,
és lehetővé teszi mások számára, hogy más nézőpontokat is megismerjenek.
Szeretem mindazt, amit Riri képvisel,
és Dominique maga is rendkívül lenyűgöző.
Bevándorlók lánya,
és a családjában az első, aki egyetemre ment.
Ő maga is most diplomázott a Cornellen természettudományos szakon,
és most ezt a szerepet játssza. Ez tök király,
komolyan megkönnyezem.
Hé!
Költői, hogy ő maga az, akit játszik.
Nem utaltál.
Kiment a fejemből. De 800, ugye?
Az a tegnapi ára volt. Ma már egy rongy.
A nevem Dominique Thorne.
Shuri szerepére jelentkezett az első filmben.
A részecskék elnyelik a mozgási energiát,
és helyben tartják az újraelosztáshoz.
Nagyon tetszett nekünk, okosnak találtuk,
nagyszerű a kisugárzása, vicces,
nagyon magabiztos, és emlékeztünk a meghallgatására.
Elavult. Működik, de ósdi.
"Lőnek rám! Várjatok, felkapom a sapómat!"
Ezért, amikor eldöntöttük, hogy Riri szerepelni fog a filmben,
ő volt az egyetlen, aki szóba jött.
Behatolt valahová,
aminek már megvoltak az alapjai, kialakultak köztünk kapcsolatok,
ő viszont határozott volt, állta a sarat, felkészült,
és hajlandó volt bárkivel felvenni a versenyt, pont mint a karaktere.
Elkaptuk!
Olyan volt, mintha egy családba csöppentem volna, valakinek az otthonába.
Mutasd meg neki, hol dolgozhat!
Erre tessék!
A lehető legnagyobb tisztelettel akartam belépni az iránt,
amit képviselnek, és amit eddig elértek.
NYÁRI SZÜNET
De izgalmas is volt, mert Riri jelenléte
az új karakterekkel együtt azt jelentette,
hogy van még mit felfedezni.
Nagyon szórakoztató és gyönyörű volt
részt venni ezen az utazáson azokkal, akik a legjobban ismerik ezt a világot.
A történetben Riri épít egy gépet,
ami lenyűgözi Shurit…
RUTH CARTER JELMEZTERVEZŐ
…és ami repül, lő meg mindenféle dolgokat csinál.
Három, kettő, egy, és lövés!
Az oxigénszint 0%-on.
És nagyon nehéz volt megalkotni a jelmezt.
Az elkészítéséhez használtunk
öntőformákat és fémrészeket is,
de vannak a jelmeznek mechanikus részei is.
El lehet képzelni, mennyi elemből áll egy ilyen jelmez.
Több megbeszélést is tartottunk, amiken átbeszéltük mindet.
Hogy mit csinálnak az ágyúk, mit csinálnak a karvédők,
és hogyan mozog.
Rengeteg része volt a jelmeznek, amit ki kellett dolgoznunk.
Jól átgondolták a jelmezt,
mert hiába nagy és nehéz, az ízületeim szabadok,
úgyhogy tudtam benne lépni, sétálni, integetni és guggolni is.
Mindenre képes voltam, csak volt rajtam egy kis extra súly.
Leginkább egy focista védőfelszereléséhez hasonlítható.
Sokan hasonlították ahhoz.
És tényleg úgy érzem benne, hogy bármire készen állok,
ami nagyszerű érzés.
Kezdhetjük, három, kettő, egy, felvétel!
Ennyi!
Jól vagy?
De a második változatnál lesz látható,
hogy a vakandai stílus hogyan hatott Ririre.
Sokkal karcsúbb a kialakítása.
Sokat tanakodtunk azon,
hogy mennyire hasonlítson egy Vasember-páncélra.
Ryan azt akarta, hogy Chicago Bulls-vörös legyen,
a szívet pedig eltoltuk oldalra,
de valójában csak a jelmez felét készítettük el.
Készítettünk egy modellt, egy életnagyságú bábot,
amit a vizuális effektekhez használhattak.
Szükség volt egy kis filmes varázslatra a jelmezhez,
mert fantasztikus dolgokat kellett csinálnia a levegőben,
pörögni, alámerülni meg sok minden mást,
amit nem tudott volna megcsinálni teljes jelmezben.
Elavult. Működik, de ósdi.
LETITIA WRIGHT MEGHALLGATÁS (2016)
"Jaj, lőnek rám! Várjatok, felkapom a sapómat!"
Aktiváld az elméddel!
Amikor eldőlt, hogy milyen lesz a film,
hogy melyik változatot készítjük el,
rájöttem, hogy kaptam egy egyedi lehetőséget arra,
hogy az egyik főszereplőt végigvezessem egy átalakuláson.
Én nem a bátyám vagyok.
Namor könyörögni fog a kegyelemért.
Miközben végignézem, ahogy meghal.
Hálás voltam, hogy Letitia ilyen csodálatos színésznő,
mert eredetileg nem erre a szerepre jelentkezett.
Szerencsések voltunk, hogy ilyen sokoldalú,
és el tudta hitetni a nézővel, hogy ő a fiatalabb testvér,
aki szórakozhat T'Challával, oltogathatja,
fiatalos, és tele van szeretettel és fénnyel,
most pedig olyan karakter válik belőle, aki teljesen más.
A gyógyfű nem elpusztult?
De, de újra létrehoztam.
A tudomány segítségével?
Igen.
A történet szempontjából
Ramonda halála azért volt fontos, hogy Shuri eljusson a mélypontra.
A lány, akinek a lelkesedése megtörhetetlennek tűnt, most megtört.
Láthattuk, milyen, amikor padlóra kerül.
Most temettem el az utolsó embert, aki jól ismert.
És vele együtt a szívemet is.
Nem volt könnyű meghozni ezt a döntést,
mert Ramonda fantasztikus karakter, Angela Basset pedig tehetséges színésznő,
és a család tagja.
Shuri!
Mutasd meg,
hogy ki vagy!
Jól van, ennyi!
Ennyi!
Nagyon őszinte leszek.
Amikor olvastam, hogy Namor végez Ramondával,
nagyon feldúlt voltam.
Majdnem sírtam, amikor telefonon beszéltem Ryannel.
Azt kérdeztem: "Mit művel? Mi ez?"
Részvétem anyukád miatt.
Azt hiszem…
Amikor elviszed a közönséget egy útra, a szívüknél kell megragadni őket,
és ki kell tépni a testükből, de én…
Kellett egy kis idő.
Fel kellett dolgoznom. Tovább kellett lépnem.
Ramonda egy olyan nő, akit veszteségek vettek körül,
aki Vakanda nagyon sikeres királynője lett,
és remekül megvédte az országát minden oldalról.
A lánya mégis depressziós a bátyja elvesztése miatt,
és Ramonda feladata, hogy felemelje Shurit a mélyből,
és megmutassa, hogy tovább lehet lépni a veszteségen keresztül is.
Amikor az a betegség elragadta tőlünk a bátyádat,
nekem kellett a gyászoló nép élére állnom egy zavaros világban.
De előtte akkor is kijöttem ide.
Ekkor már a lányom a legértékesebb kincsem.
Elvesztette a férjét és a fiát, úgyhogy képzelhetjük,
milyen szorosan ragaszkodik Shurihoz.
Fizikailag, érzelmileg, szellemileg és lelkileg.
Ezt teszi egy anya,
feláldozza az életét a gyermekeiért,
és anyaként nagyon jól ismerem ezt az érzést.
Bármit megtennénk értük.
Forgatás közben
rájöttem, hogy ez tényleg inspirálta Shuri karakterívét.
Valóban inspirálta a bosszúszomját,
amit akkor látunk, amikor magára ölti a Fekete Párduc ruháját.
Ryan már az elején elmagyarázta, hogy ő mit gondol,
és megkérdezte, hogy én mit gondolok.
Határozottan hitt benne, hogy Chadwick azt akarná, hogy folytassuk.
Elmagyarázta, hogyan tiszteleghetünk az emléke előtt a filmben,
és az előtt, amit együtt létrehoztunk, mint egy család,
és kezdtem megérteni, hogy mire gondol.
Keserédes élmény volt a számomra,
mert Shuri a képregényekben is átveszi a Párduc szerepét,
de nekem már nem volt itt a bátyám, hogy átadja a stafétát.
Úgyhogy…
Ezt fel kellett dolgoznom.
És miután beláttam, hogy ez a helyes döntés,
elfogadtam, és azt mondtam Ryannek, megteszem, ami tőlem telik.
Elhatároztam, hogy tisztelegni fogok az Úr és Chad előtt.
Szürreális pillanat volt, amikor felvettem a Párduc-ruhát.
Nagyon menő érzés volt,
és átemeltek pár dolgot az első filmből, ami Shuri jellegzetessége volt.
Például beépítették Shuri kézi fegyvereit is a ruhába.
RYAN MEINERDING A VIZUÁLIS FEJLESZTÉS VEZETŐJE
A dizájnelemeknek jelentésük van.
Az ezüst T'Challát jelképezi,
az arany T'Chakát,
és utalunk egy kicsit Koncoló származására is.
Shuri jelmezénél
lényegében vegyítettük ezt a két elemet,
ezzel kifejezve, hogy mindegyik metodológiából felhasznál valamit,
és egyesíti őket a saját Fekete Párduc jelmezében.
Megtalálja a saját hangját az elődei segítségével.
Amikor először rajtam volt a ruha, nagyon izgultam.
Nem tudtam, hogy kellene járnom, hogy kellene beszélnem.
És hallottam a fejemben, ahogy a bátyám azt mondja:
"Nyugalom, semmi gáz, ne aggódj!
"Csak menj tovább, sétálj, és légy magabiztos!
"Csak légy magabiztos!"
És most visszajön felétek, és lebukni!
És lebukni!
Szuper! Így csináljátok, rendben?
Amikor egy akkora csatát kell megkoreografálni, mint a film végén,
teljesen elveszettnek érzed magad a forgatókönyv olvasásakor.
CHRIS DENISON KASZKADŐR-SZAKÉRTŐ
Hogy fogjuk ezt megvalósítani?
De aztán elkezdjük elemeire bontani.
Mik a fő pontok?
Kijönnek a vízből.
Felmásznak a hajó oldalán.
Aztán lejön a Dora, és utána már csak finomhangolni kell az egészet.
Voltak napok, amikor hatalmas gárdával, több mint 50 szereplővel dolgoztunk.
Felállítottunk egy darut, aztán a harcosok elkezdtek mászni,
aztán leestek, mindenhol drótok voltak.
Nem könnyű.
Mehet!
Mindenkinek elkötelezettnek kell lennie.
DAVID HUGGHINS KÁBELEZÉSI KOORDINÁTOR
Ha valaki eldönti, hogy ugrani fog, onnan már nincs visszaút.
Olyan sebességgel tudjuk lehozni őket, amilyennel csak akarjuk.
A jelenet megkoreografálásakor arra is figyelnünk kellett,
hogy az emberek úgy másszanak fel,
hogy ne legyenek útban, amikor mások feléjük zuhannak,
hogy ne találják el őket véletlenül.
Mindenkinek tudnia kell, hol a helye.
Olyan, mint egy tánc. Mindenkinek tudnia kell a lépéseket.
Készen állsz megfürödni Vakanda ellenségeinek vérében?
Nagyszerű edzéseink voltak, amiknek köszönhetően
jobban elmerülhettünk a jabarik fizikai erejében.
Itt senki sem fog felmászni!
A harci edzés hihetetlen volt.
Mindig arra törekszem, hogy M'Bakut egy erős emberkét testesítsem meg,
nem testépítőként, vagy mint akinek az esztétika a fontos.
Kulturális okokból rengeteg súly van a hátán,
amit büszkén cipel.
Ez egy meghatározó része a karakternek.
Kövessük az ábrát!
Shuri kontra Namor.
AARON TONEY HARCKOORDINÁTOR
Sok munka van abban a harcban.
Tele van érzelmekkel, és nagy súlya van ennek a pillanatnak,
mert ritkán látni Shurit akció közben.
Úgyhogy hatásosnak kellett lennie.
Mehet!
Remek lett a végeredmény.
Büszke vagyok rá.
Shuri és Namor is fantasztikusan néz ki.
Nagyon fontos volt figyelembe vennünk azt,
hogy Shuri okos.
Előbb az eszét használja, és csak aztán a testét.
Nem ösztönösen cselekszik, hanem mindent kiszámít.
Namor harci stílusa esetében
nemcsak az ő kultúrájukból merítettem, a Lucha Libréből,
a labdajátékból, amit a testükkel játszanak,
hanem az ázsiai kultúrákból is.
Egy baji nevű stílusból is merítettem,
aminek a lényege, hogy szilárdan megvetik a lábukat,
és közben a vállukkal támadnak.
Meg a könyökükkel. Úgyhogy Namor harcmodora
eltér a szokványostól,
de hatásos, mert ő az, aki.
Namor esetében a harc nem robbanásszerű,
hanem apránként épül fel, ő irányítja.
Jó móka volt játszani a szárnyakkal,
Jók voltak gyors támadásokhoz,
vagy hogy ő felgyorsuljon.
De felmerült a kérdés, hogy le lehet-e tépni őket.
Visszanőnek, úgyhogy nem lenne baj, és lehetőséget adna,
hogy ez az istenszerű karakter emberibb legyen, és ő menjen Shurihoz.
Ezzel is kifejeztük, hogy Shuri okos.
Shuri, nézz rám!
Lásd anyádat!
Szólítsd őt!
Anyám!
Ideje megmutatni neki!
Mutasd meg neki, kik vagyunk!
Kapd el!
Állj bosszút!
Shuri számára ez a felnövés pillanata.
Az erőszakkal próbálja feldolgozni a történteket.
Vakanda, légy áldott!
Azzal, hogy kifejezi a fájdalmát és dühét Namor felé.
Azt hiszi, hogy ez kielégíti a lelkét, de téved.
Szerintem ez egy gyönyörű lezárása a karakterfejlődésének.
Az, hogy rádöbben, hogy a bátyja nem ezt tenné.
Hogy az anyja nem ezt akarná.
Tanul ebből, és felnőtt nővé válik.
Tanúi lehetünk annak, ahogy Shuri a saját jogán nővé válik.
Néha az élet utánozza a művészetet, máskor meg a művészet az életet.
Ebben a filmben szerintem a művészet utánozza az életet.
Ez a film a veszteségekről szól…
a fejlődésről, a fájdalomról
és az ezekből adódó átalakulásról.
A legfontosabb,
hogy mindenkinek mást fog mondani.
Remélhetőleg mindenki talál benne valamit, ami megszólítja,
mert olyasmivel foglalkozik,
amivel maga is küzd tudatosan vagy tudat alatt.
Hölgyeim és uraim, ez volt Miss Angela Basset utolsó jelenete.
Ryannek hatalmas szíve van, és nagyszerű mesélő.
Ebben a történetben, amit elmesélt,
könnyedséget és örömöt ad a szomorúságunkhoz.
Ez volt Mr. Winston Duke utolsó jelenete, hölgyeim és uraim.
Megcsináltuk!
Ms. Lupita Nyong'o szintén befejezte a forgatást.
Az első rész után az izgatott a legjobban,
hogy újra láthatom azokat, akikkel együtt dolgoztam,
mert olyanok voltunk, mint egy család.
Aztán elvesztettük Chadet.
És ettől minden megváltozott a filmmel kapcsolatban.
Sokkal fontosabbá vált, és erre egyikünk sem számított.
Ryan végig támogatott.
Mindig azt mondta magabiztosan, hogy: "Nyugi, Tish, meg tudod csinálni."
Mindennap hajtott előre.
Inspirálni kell az embereket.
És imádkozom azért, hogy Shuri is ezt tegye.
Hogy azzal, ahogy nő és fejlődik
a végén mind azt mondhatjuk:
"Hű, ez egy csodálatos nő,
"remek példakép lehet sokak számára szerte a világban."
A családunk szeretné megköszönni a tieiteknek.
Hálásan köszönjük, hogy gondoskodtatok erről a történetről,
rólam, mindannyiunkról.
Lehetővé tettétek, hogy felgyógyuljak valamiből, ami…
Valamiből, ami nagyon megviselt. Úgyhogy köszönöm.
Vakanda, légy áldott! Líik'ik Talokan.
Szeretlek titeket, köszönöm!
Azt hiszem, részben azért készült el ez a film,
hogy változtasson a perspektíván.
Az emberek más fényben láthatnak egy szuperhőst.
Megismerhetnek egy új világnézetet, és különleges dolog ebben részt venni.
ASSEMBLED: FEKETE PÁRDUC 2. WERKFILM
A feliratot fordította: Imri László